CONSILIUL LOCAL AL MUNICIPIULUI


       S I G H I Ş O A R A

H O T Ă R Â R E A  NR. 81






      din 28 aprilie 2011

privind prelungirea  unui contract de închiriere

Consiliul Local al Municipiului Sighişoara;

Având în vedere expunerea de motive a Primarului municipiului la propunerea de prelungire a unui contract de închiriere;

Având în vedere cererea adresată Primăriei municipiului de către un beneficiar al unui contract de închiriere, având ca obiect  terenul  ocupat de terasă ,  a cărui termen  expiră la data de 30.04.2011;

Având în vedere clauza din contractul de închiriere, care prevede că la expirarea termenului, proprietarul/administratorul poate prelungi contractul, precum şi clauza referitoare la tacita relocaţiune, conform căreia dacă chiriaşul foloseşte bunul închiriat cu acordul proprietarului/administratorului şi după expirarea termenului stabilit prin contract, contractul de închiriere se consideră reînnoit prin tacita relocaţiune, care nu poate depăşi perioada de 5 ani;

 Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune aprobarea prelungirii contractului de închiriere,  îndeplinindu-se prevederile legale;

Având în vedere că în urma prelungirii contractului de închiriere nu sunt afectate planurile de sistematizare şi că terenul închiriat nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;


Având în vedere că prin prelungirea contractului de închiriere, se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget ; ale Comisiei pentru organizare şi dezvoltare urbanistică; ale Comisiei de comerţ;  cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45(3), art. 115 (1) lit. ,,b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă prelungirea contractului de închiriere nr.599/2006, încheiat cu S.C. Lysarom Impex S.R.L., având ca obiect terenul ocupat de terasă, situat în str. Cositorarilor, nr. 9, în suprafaţă de 27,75 mp.,  a cărui termen expiră la data de 30.04.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 5 (cinci ) ani, cu posibilităţi de prelungire.

Prelungirea contractului de închiriere se va face prin act adiţional.

Art.2. Primăria municipiului se încredinţează cu ducerea la îndeplinire a prezentei.





 PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului

9 ex.HG/FM

